Որպես մեկ միասնական, նոր ձևավորված բազմաբնակավայր համայնքի՝ Թումանյանի գործունեությունը կարելի է գնահատել հենց 2017 թ-ի ընթացքում։ Ըստ այդմ էլ, ինչպես կարելի է նկատել Գծապատկեր 5-ից, էականորեն կրճատվել են «Ընդհանուր բնույթի հանրային ծառայությունների» բնագավառի ծախսերը, նախորդ դիտարկվող 2015 թ-ի համեմատությամբ կրճատվելով շուրջ 19 մլն դրամով կամ 23%-ով։ «Սոցիալական պաշտպանության» բնագավառի ծախսերը կրճատվել են շուրջ 3 անգամ, դրա փոխարեն ավելացել են «Շրջակա միջավայրի պաշտպանություն» բնագավառի ծախսերը։ Այս բնագավառում են արտացոլվում աղբահանության ծառայության իրականացման ծախսերը։